मौसम विभाग के अधिकारियों के अनुसार वरदा के कारण ज्वार की लहरों के एक मीटर अधिक ऊंचा उठने की संभावना है। इसी के तहत सरकार ने सुमद्र के आस-पास रह रहे लोगों को सुरक्षित स्थानों पर जाने की सलाह दी है। अधिकारियों के मुताबिक तमिलनाडु के उत्तरी क्षेत्र और आंध्र प्रदेश के दक्षिणी क्षेत्र में भारी बारिश और तेज तूफान की आशंका जताई जा रही है। चेन्नई एयरपोर्ट पर सभी ऑपरेशन 6 बजे तक के लिए बंद कर दिए गए हैं।